open-index/open-wikipedia-markdown huggingface dataset:
Πανρωσική Ποδοσφαιρική Ένωση

Η **Πανρωσική Ποδοσφαιρική Ένωση** (ρωσικά: Всеросси́йский футбо́льный сою́з, ВФС) αποτελούσε τον επίσημο φορέα, υπεύθυνο για το άθλημα του ποδοσφαίρου στη Ρωσική Αυτοκρατορία. Αποτελούσε επίσης τη διοργανώτρια αρχή του πρωταθλήματος.

## Ιστορία
Το 1910, η ρωσική ποδοσφαιρική κοινότητα πρότεινε την ιδέα της δημιουργίας μιας ενιαίας διοίκησης των ποδοσφαιρικών οργανισμών, με πρωτεργάτρια την Ποδοσφαιρική Ένωση Αγίας Πετρούπολης, η οποία απευθύνθηκε σε εκπροσώπους της Ποδοσφαιρικής Ένωσης Μόσχας, ούτως ώστε να δημιουργηθεί μία ομοσπονδία. Η συμμετοχή της ρωσικής εθνικής ομάδας σε επίσημες διεθνείς διοργανώσεις έλαβε χώρα μόνο μετά την οργάνωση του ποδοσφαίρου σε εθνικό επίπεδο και την προσχώρηση στη FIFA.

Η συντακτική συνέλευση της Πανρωσικής Ποδοσφαιρικής Ένωσης που πραγματοποιήθηκε στις 6 (19) Ιανουαρίου του 1912, στην Αγία Πετρούπολη στο εστιατόριο «Вена» στη συμβολή των οδών Малой Морской και Гороховой. Το 1912, η Πανρωσική Ποδοσφαιρική Ένωση προσχώρησε στη FIFA. Εκείνη την εποχή, μέλη της Πανρωσικής Ποδοσφαιρικής Ένωσης ήταν οι ποδοσφαιρικές ενώσεις της Αγίας Πετρούπολης, της Μόσχας, της Οδησσού, της Ρίγας, του Κιέβου και το Λοτζ. Η σύνθεση αποτελούνταν από 52 οργανώσεις.

Έπειτα από την εγκαθίδρυση του σοβιετικού καθεστώτος στην πρώην Ρωσική Αυτοκρατορία, η Πανρωσική Ποδοσφαιρική Ένωση διέκοψε τη λειτουργία της. Η ευθύνη για το άθλημα ανατέθηκε στο Ανώτατο Συμβούλιο Φυσικής Αγωγής (ВСФК) και εν συνεχεία το 1934 στο Τμήμα Ποδοσφαίρου ΕΣΣΔ, το οποίο το 1959 μετονομάστηκε σε Ομοσπονδία Ποδοσφαίρου ΕΣΣΔ (ФФСССР). Το 1992, τη διοίκηση του ποδοσφαίρου ανέλαβε η Ρωσική Ποδοσφαιρική Ένωση (РФС).

## Παραπομπές


## Περεταίρω μελέτη
*Коршак Ю.Ф. Старый, старый, футбол. — М.: ФиС, 1975. — 119 с.

Κατηγορία:Ρωσική Αυτοκρατορία
Θεόδουλος Παρσακουτηνός

Ο **Θεόδουλος Παρσακουτηνός** ήταν Βυζαντινός στρατηγός, εξ αγχιστείας συγγενής της οικογένειας των Φωκάδων. Συνελήφθη αιχμάλωτος από τον Χαμδανίδη εμίρη Σαΐφ αλ-Ντάουλα το 954 και παρέμεινε υπό καθεστώς αιχμαλωσίας έως το 966.

## Βιογραφία
Το όνομα της οικογένειας (εσφαλμένα καταγεγραμμένο ως Παρσακουντηνός, σε ορισμένα χειρόγραφα) προέρχεται από την τοποθεσία "Παρσακούτη". Ο Θεόδουλος αποτελεί το πρώτο γνωστό μέλος της οικογένειας, και ήταν παντρεμένος με γυναίκα προερχόμενη από την ισχυρή οικογένεια των Φωκάδων, πιθανώς κόρη του στρατηγού Βάρδα Φωκά του Πρεσβύτερου, πατέρα του στρατηγού και μελλοντικού αυτοκράτορα Νικηφόρου Β΄ Φωκά (βασίλευσε μεταξύ 963-969). Ο Θεόδουλος και η αγνώστων λοιπών στοιχείων σύζυγός του απέκτησαν μαζί τρεις υιούς, τον Θεόδωρο, τον Βάρδα, καθώς και τον Νικηφόρο.

Λίγα στοιχεία είναι γνωστά για την σταδιοδρομία του, με εξαίρεση ορισμένες αναφορές σε αραβικής προελεύσεως πηγές, οι οποίες τον αποκαλούν «Μονόφθαλμο» (*al-A‘war*), ενώ αναφέρουν πως ήταν πατρίκιος και στρατηγός των θεμάτων της Τζαμανδού και της Λυκανδού το 954, όταν συνελήφθη αιχμάλωτος μαζί με έναν εκ των υιών του (είτε τον Βάρδα είτε τον Νικηφόρο) στα Άδατα από τον Χαμδανίδη εμίρη του Χαλεπίου, Σαΐφ αλ-Ντάουλα.

Το φθινόπωρο του 962, ο υιός του Θεόδουλου, Θεόδωρος, αιχμαλώτισε τον ξάδερφο του Σαΐφ αλ-Ντάουλα, Αμπού Φιράς αλ-Χαμντανί, στην διάρκεια επιδρομής, και επιχείρησε την ανταλλαγή του αιχμαλώτου του με τον πατέρα και τον αδερφό του. Η ενέργειά του αυτή, ωστόσο, δεν είχε επιτυχία, καθώς ο Αμπού Φιράς παρέμεινε αιχμάλωτος έως και την ανταλλαγή αιχμαλώτων του 966, όταν ανταλλάχθηκε ο Θεόδουλος, καθώς και κατά πάσα πιθανότητα οποιοιδήποτε άλλοι υψηλόβαθμοι Βυζαντινοί αιχμάλωτοι.

## Παραπομπές

## Πηγές
* 

Κατηγορία:Βυζαντινοί του 10ου αιώνα
Κατηγορία:Βυζαντινοί στρατηγοί
Κατηγορία:Βυζαντινοί κυβερνήτες
Κατηγορία:Βυζαντινά πρόσωπα των Αραβοβυζαντινών Πολέμων
Κατηγορία:Βυζαντινοί αιχμάλωτοι πολέμου
Κατηγορία:Βυζαντινοί Πατρίκιοι
Θεοδουλος
Ιωσήφ Ματβέγιεβιτς Ντρίζε

Ο **Ιωσήφ Ματβέγιεβιτς Ντρίζε** (20 Μαρτίου 1927, Ποτσιέπ, Κυβερνείο του Μπριάνσκ - 3 Νοεμβρίου 2016, Μόσχα) ήταν σοβιετικός και ρώσος επιστήμονας στον τομέα της δημιουργίας σύγχρονων μέσων αεράμυνας.

Αποφοίτησε από το Ινστιτούτο Αεροπορίας της Μόσχας το 1950. Από το 1949 εργάστηκε στο Ερευνητικό Ηλεκτρομηχανολογικό Ινστιτούτο της Μόσχας και από το 1986 ήταν ο κύριος σχεδιαστής του Ινστιτούτο, ενώ υπήρξε και επικεφαλής του Ινστιτούτου. 

Επέβλεψε τη δημιουργία στρατιωτικών Εναέριων Συστημάτων Αντιπυραυλικής Άμυνας, την ανάπτυξη τους, την ανάπτυξη της παραγωγής τους, καθώς και τις τροποποιήσεις μερικών Εναέριων Συστημάτων Αντιπυραυλικής Άμυνας.

Ήταν υποψήφιος τεχνικών επιστημών το 1966. 

## Βραβεία και διακρίσεις
Βραβεύτηκε με το Βραβείο Λένιν το 1967, καθώς και με το βραβείου του Επίτιμου ραδιοφωνικού χειριστή της ΕΣΣΔ (1977). Έχει βραβευτεί με το βραβείο του Διακεκριμένου σχεδιαστή της Ρωσικής Ομοσπονδίας το 2012. 

Επίσης, έχει βραβευτεί με το Τάγμα του Λένιν (δύο φορές), με το Τάγμα της Οκτωβριανής Επανάστασης, με το Εργατικό Κόκκινο Λάβαρο, και με τέσσερα μετάλλια "Για τις υπηρεσίες στην Πατρίδα τρίτου βαθμού", το 2002. 

## Πηγές
* ПАО «НПО Алмаз» им. Φωτογραφία
* *[[Αρκάντι Ιβάνοβιτς Μέλουα]]* Ракетная и космическая техника : [Энцикл.] / Под ред. В. В. Панова. — М. ; СПб : Гуманистика, 2003. — 749 с. — 1500 экз. — ISBN 5-86050-170-6

Κατηγορία:Ρώσοι επιστήμονες
Κατηγορία:Σοβιετικοί επιστήμονες
Κατηγορία:Νικητές βραβείου Λένιν
Ποδοσφαιρική Ένωση Γιουγκοσλαβίας

Η **Ποδοσφαιρική Ένωση Γιουγκοσλαβίας** (σερβικά: Фудбалски Савез Југославије / Fudbalski savez Jugoslavije, κροατικά: Nogometni savez Jugoslavije, βοσνιακά: Fudbalski savez Jugoslavije, σλοβενικά: Nogometna zveza Jugoslavije, σλαβομακεδονικά: Фудбалски Сојуз на Југославија, FSJ) αποτελούσε τον επίσημο φορέα, υπεύθυνο για το άθλημα του ποδοσφαίρου στη Γιουγκοσλαβία, με έδρα το Βελιγράδι, με ένα σημαντικό διοικητικό παράρτημα στο Ζάγκρεμπ.

Ιδρύθηκε το 1919 και είχε την ευθύνη της διοργάνωσης του πρωταθλήματος της χώρας και των πρωταθλημάτων όλων των έξι πρώην γιουγκοσλαβικών δημοκρατιών. Συντόνιζε επίσης τις δραστηριότητες των εθνικών ομάδων ανδρών, γυναικών και νέων της Γιουγκοσλαβίας.

Η Ποδοσφαιρική Ένωση Σερβίας και Μαυροβουνίου (FSSCG), μετέπειτα Ποδοσφαιρική Ένωση Σερβίας (FSS), αποτέλεσε το διάδοχο φορέα για το άθλημα του ποδοσφαίρου.

## Παραπομπές


Κατηγορία:Ποδόσφαιρο στη Γιουγκοσλαβία
Βουλευτικές εκλογές στο Κράι Κρασνοντάρ (2017)

**Βουλευτικές εκλογές** στο Κράι Κρασνοντάρ θα διεξαχθούν στις 10 Σεπτεμβρίου 2017. Μετά τις προηγούμενες εκλογές, η Ενωμένη Ρωσία είναι το μεγαλύτερο κόμμα στη Νομοθετική Συνέλευση έχοντας 95 έδρες.

Ο αριθμός των εδρών στην έκτη σύγκληση της Νομοθετικής Συνέλευσης του Κράι Κρασνοντάρ θα μειωθεί από τις 100 σε 70 έδρες. 

## Εκλογικό σύστημα
Σύμφωνα με την ισχύουσα εκλογική νομοθεσία, η Νομοθετική Συνέλευση εκλέγεται σε μία μέρα με θητεία πέντε ετών, σε παράλληλη ψηφοφορία. Οι τριάντα πέντε έδρες εκλέγονται με κομματική λίστα αναλογικής εκπροσώπησης. Το ελάχιστο ποσοστό ενός κόμματος για την είσοδο στην περιφερειακή συνέλευση είναι 5%. Οι 35 υπόλοιπες έδρες εκλέγονται σε ενιαίες εκλογικές περιφέρειες με το σύστημα ο πρώτος παίρνει το αξίωμα.

## Μέρη

## Δείτε επίσης
* Ρωσικές περιφερειακές εκλογές (2017)

## Παραπομπές


Κραι Κρασνονταρ
Λούντβιχ Ζενφλ

O **Λούντβιχ Zενφλ** (Ludwig Senfl, Βασιλεία ή Ζυρίχη, 1489 - Μόναχο, 1543) ήταν Ελβετός συνθέτης και τραγουδιστής που διακρίθηκε κυρίως στο είδος του μοτέτου και του γερμανικού ληντ κατά την περίοδο της Μεταρρύθμισης. Από το 1496-8 υπήρξε μέλος της Αυλής του Μαξιμιλιανού Α’, μέχρι το 1520, ένα χρόνο, δηλαδή, μετά το θάνατο του τελευταίου και την οριστική διάλυση της αυτοκρατορικής ορχήστρας με εντολή του εγγονού του Μαξιμιλιανού, Καρόλου Ε΄. Ήταν ο εκδότης της πρώτης γερμανικής ανθολογίας μοτέτων που τυπώθηκε στο Άουγκσμπουργκ. Στις αρχές του 1523 έγινε μέλος της Αυλής του Δούκα Ουλιέλμου Δ’ της Βαυαρίας στο Μόναχο, με την ιδιότητα του συνθέτη. Το έργο του, μεγάλο μέρος του οποίου έχει χαθεί, περιλαμβάνει όλα τα είδη μουσικής της εποχής του, όπως πολυφωνικές λειτουργίες, μοτέτα, ληντ, ωδές και μαγκνίφικατ. 

## Παραπομπές


## Εξωτερικοί σύνδεσμοι
* 

Κατηγορία:Ελβετοί συνθέτες
Κατηγορία:Γερμανοί συνθέτες κλασικής μουσικής
Ποδοσφαιρική Ένωση Σερβίας και Μαυροβουνίου

Η **Ποδοσφαιρική Ένωση Σερβίας και Μαυροβουνίου** (σερβικά: Фудбалски савез Србије и Црне Горе / Fudbalski savez Srbije i Crne Gore, ФССЦГ / FSSCG) αποτελούσε τον επίσημο φορέα, υπεύθυνο για το άθλημα του ποδοσφαίρου στη Σερβία και Μαυροβούνιο, με έδρα το Βελιγράδι. Είχε την ευθύνη της διοργάνωσης του πρωταθλήματος, όπως και του θεσμού του κυπέλλου. Συντόνιζε επίσης τις δραστηριότητες των εθνικών ομάδων ανδρών, γυναικών και νέων της Σερβίας και Μαυροβουνίου.

Ο φορέας αντικατέστησε το 2003 την Ποδοσφαιρική Ένωση Γιουγκοσλαβίας (FSJ), η οποία ιδρύθηκε το 1919. Έπειτα από την ανεξαρτησία του Μαυροβουνίου από την ένωση με τη Σερβία το 2006, δημιουργήθηκε ένας νέος φορέας, η Ποδοσφαιρική Ομοσπονδία Μαυροβουνίου (FSCG), ενώ την Ποδοσφαιρική Ένωση Σερβίας και Μαυροβουνίου διαδέχθηκε η Ποδοσφαιρική Ένωση Σερβίας (FSS).

## Παραπομπές


Κατηγορία:Ποδόσφαιρο στη Σερβία και Μαυροβούνιο
Αρχαιολογικό Μουσείο Άνδρου

Το **Αρχαιολογικό Μουσείο Άνδρου** ξεκίνησε τη λειτουργία του το 1981 και άρχιτέκτονας του μουσείου υπήρξε ο Στάμος Παπαδάκης. Τα έξοδα κατασκευής του κτηρίου καλύφθηκαν από δωρεά του Ιδρύματος Βασίλη και Ελίζας Γουλανδρή.

## Έκθεματα
εναλλ.=Επιγραφή που βρέθηκε στο Ναό του Απόλλωνος  (Παλαιόπολη) |αριστερά|μικρογραφία|353x353εσ|'''Επιγραφή που βρέθηκε στο Ναό του Απόλλωνος  (Παλαιόπολη)'''
Η συλλογή του διαθέτει εκθέματα από τον αρχαιολογικό χώρο της Ζαγοράς, καθώς και αρκετά εκθέματα από την αρχαϊκή έως την βυζαντινή εποχή. 

Στα σημαντικά εκθέματα του, περιλαμβάνεται ευρήματα της γεωμετρικής εποχής από την Ζαγορά, το άγαλμα του *[[Ερμής (μυθολογία)|Ερμή]] της Άνδρου* το οποίο αποτελεί ρωμαϊκό αντίγραφο από το πρωτότυπο του Πραξιτέλη, καθώς και αντίγραφο της Χάρτας του Ρήγα.






## Παραπομπές


## Εξωτερικοί σύνδεσμοι
* Πληροφορίες επισκεπτών και ωράριο  - Οδυσσεύς/Υπουργείο Πολιτισμού

## Έκθεση Φωτογραφιών



Αρχείο:Hermes 090579.jpg|Ο *Ερμής της Άνδρου*
File:Marble relief Lion Byzantine AM Andros 090556.jpg|
File:Artemis torso second c BC AM Andros 090550.jpg|

File:Andros M 090594.jpg|Αίθουσα γλυπτών αρχαϊκής εποχής
Small terrakota Female figure headdress 5th BC AM Andros 090548.jpg|Αγαλματίδιο γυναικός, Καλυβάρι, 5ος αιώνας π.Χ.

File:Marble relief Tritons 1st c BC AM Andros 090552.jpg
File:Marble relief Herme in cave classical re-ingested AM Andros 090575.jpg
File:Statuette Aphrodite marble AM Andros 090537.jpg
File:Funeral stele classical re-ingested AM Andros 090577.jpg
Mycen pottery AM Andros C50 090515.jpg|Μυκηναϊκό κεραμικό, Παλαιόπολη, 1200-1150 π.Χ.
Skyphos late geometric AM Andros 459 090522.jpg|Γεωμετρική σκύφος, Ζαγορά, 750-700 π.Χ.
Lamps pottery 2nd c AD AM Andros090543.jpg|
Γερμανική Ποδοσφαιρική Ένωση

Η **Γερμανική Ποδοσφαιρική Ένωση** (γερμανικά: *Deutscher Fußball-Verband*, DFV) ήταν από το 1958 το όργανο διοίκησης του ποδοσφαίρου στην Ανατολική Γερμανία. Αποτελούσε τη διοργανώτρια αρχή του πρωταθλήματος, ενώ ήταν υπεύθυνη και για τη διεξαγωγή του κυπέλλου της χώρας. Συντόνιζε επίσης τις δραστηριότητες των εθνικών ομάδων ανδρών, γυναικών και νέων της Ανατολικής Γερμανίας.

Η DFV διαλύθηκε στις 20 Νοεμβρίου του 1990 στη Λειψία και στη θέση της δημιουργήθηκε η Ποδοσφαιρική Ένωση Βορειοανατολικής Γερμανίας, η οποία και προσχώρησε στη Γερμανική Ποδοσφαιρική Ομοσπονδία την ίδια ημέρα και στην ίδια θέση, λίγες εβδομάδες μετά τη διάλυση της Ανατολικής Γερμανίας, με την επανένωση της Γερμανίας στις 3 Οκτωβρίου του 1990.

## Παραπομπές


## Εξωτερικοί σύνδεσμοι
* DFB website   
* NOFV website 

Κατηγορία:Ποδόσφαιρο στην Ανατολική Γερμανία
Σοβιετικός Ποδοσφαιριστής της Χρονιάς

Το βραβείο **Σοβιετικός Ποδοσφαιριστής της Χρονιάς** (ρωσικά: Футболист года в СССР) απονεμόταν στον καλύτερο ποδοσφαιριστή της Σοβιετικής Ένωσης από το 1964 έως το 1991. Η δημοσκόπηση διεξήχθη μεταξύ δημοσιογράφων της εβδομαδιαίας αθλητικής εφημερίδας *Ποδόσφαιρο* (Ποδόσφαιρο-Χόκεϊ). Κάθε χρόνο, κάθε δημοσιογράφος ονόμαζε τους καλύτερους τρεις παίκτες σύμφωνα με την γνώμη του. Στην ψηφοφορία, ο πρώτος ποδοσφαιριστής σύμφωνα με κάθε δημοσιογράφο λάμβανε τρεις πόντους, ο δεύτερος δύο πόντους και ο τρίτος ένα πόντο. 

Η ιδέα για το βραβείο εμφανίστηκε αμέσως μετά από την βράβευση του Λεβ Γιασίν με τηνΧρυσή Μπάλα το 1963 (Χρυσή Μπάλα του 1963).

## Λίστα των νικητών

## Περισσότερες νίκες ανά σύλλογο

## Περισσότερες νίκες ανά παίκτη

## Δείτε επίσης
Μετά την διάλυση της Σοβιετικής Ένωσης τα περισσότερα νέα ανεξάρτητα κράτη δημιούργησαν τα δικά τους βραβεία για τον καλύτερο παίκτη της χρονιάς. Μερικές χώρες όπως η Ουκρανία, η Λευκορωσία και η Λιθουανία, ξεκίνησαν τα δικά τους βραβεία πριν την διάλυση της Σοβιετικής Ένωσης. 
* Αρμένιος Ποδοσφαιριστής της Χρονιάς
* Λευκορώσος Ποδοσφαιριστής της Χρονιάς
* Εσθονός Ποδοσφαιριστής της Χρονιάς
* Γεωργιανός Ποδοσφαιριστής της Χρονιάς
* Καζακστανός Ποδοσφαιριστής της Χρονιάς
* Λετονός Ποδοσφαιριστής της Χρονιάς
* Λιθουανός Ποδοσφαιριστής της Χρονιάς
* Μολδαβός Ποδοσφαιριστής της Χρονιάς
* Ποδοσφαιριστής της Χρονιάς στη Ρωσία (Φουτμπόλ)
* Ποδοσφαιριστής της Χρονιάς στη Ρωσία (Sport-Express)
* Ουκρανός Ποδοσφαιριστής της Χρονιάς
* Ουζμπεκιστάν Ποδοσφαιριστής της Χρονιάς
* Ποδοσφαιριστής της Χρονιάς στην Βαλτική και την Κοινοπολιτεία Ανεξάρτητων κρατών

## Παραπομπές


Κατηγορία:Σοβιετικά βραβεία
Russia-24

Το **Russia-24** () είναι 24ωρο κρατικό ρωσόφωνο κανάλι ειδήσεων από τη Ρωσία. Καλύπτει τα σημαντικότερα εθνικά και διεθνή γεγονότα ενώ εστιάζει και σε εγχώρια ζητήματα. Ανήκει στην Πανρωσική Κρατική Εταιρεία Τηλεοπτικών και Ραδιοφωνικών Μεταδόσεων.

Η εκπομπή ξεκίνησε την 1η Ιανουαρίου 2007 στη Ρωσία, στις 7 Φεβρουαρίου στη Δυτική Ακτή των Ηνωμένων Πολιτειών, στις 19 Μαΐου 2008 στη Σερβία και στις 9 Οκτωβρίου 2008 στο Κιργιστάν. Το ΒΓΤΡΚ Κριμαία άρχισε να εκπέμπει στις 10 Μαρτίου 2014.

Διευθυντής ειδήσεων του καναλιού από το 2012 είναι ο Εβγκένι Μπεκάσοφ.

Το κανάλι φιλοδοξεί να δώσει ευρύ και αμερόληπτο περίγραμμα της ζωής σε όλες της περιοχές της Ρωσίας από τον Ευρωπαϊκό θύλακα του Καλίνινγκραντ μέχρι το Βλαδιβοστόκ στην Άπω Ανατολή.

Το κανάλι ονομαζόταν ***Vesti*** μέχρι την 1η Ιανουαρίου 2010, όταν ο δημόσιος φορέας VGTRK αναδιοργάνωσε τα κανάλια του. 

Το κανάλι έχει απαγορευτεί στην Ουκρανία και τη Μολδαβία.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Κρατικοί ραδιοτηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2006
Κατηγορία:Μέσα Μαζικής Ενημέρωσης στη Ρωσία
Μαρί Σουινάρ

Η **Μαρί Σουινάρ** (**) είναι Καναδή χορεύτρια, χορογράφος και διευθύντρια εταιρείας χορού.

## Βιογραφικά στοιχεία
Γεννήθηκε στις 14 Μαΐου 1955 στη Πόλη του Κεμπέκ. Ακολούθησε μια αξιόλογη ιδιωτική σταδιοδρομία, ασχολούμενη με πολλά καλλιτεχνικά είδη. Στα τέλη της δεκαετίας του 1970, δημιούργησε μια σειρά σύντομων σκετς, όπως το *«Cristallisation»* (μτφ. *Κρυστάλλωση*, 1978), που την έκανε γνωστή στο χώρο, και το  *«Danse pour un homme habillé de noir et qui porte un revolver»* ((μτφ. *Χορός για έναν άνδρα ντυμένο στα μαύρα και που φέρει ένα ρεβόλβερ*, 1979). Αργότερα μετακομίζει στο Μόντρεαλ και ταξιδεύει στο εξωτερικό, στο Βερολίνο, στο Μπαλί και στο Νεπάλ. Το 1981, όταν η Κυβέρνηση του Κεμπέκ αποφασίζει να ορίσει έναν χώρο στη Νέα Υόρκη ως καλλιτεχνικό χώρο για τη φιλοξενία και τη προβολή των Κεμπεκιανών καλλιτεχνών, ανέθεσαν στη Μαρί Σουινάρ τη θέση της καλλιτεχνικής αντιπροσώπου.

Το 1990, ιδρύει την εταιρεία *«Compagnie Marie Chouinard»* στο Μόντρεαλ. Το 1993, ανέβασε μια δική της παραλλαγή της *«[[Ιεροτελεστία της Άνοιξης|Ιεροτελεστίας της Άνοιξης]]»* του Ιγκόρ Στραβίνσκι. Αργότερα, χορογραφεί το 1999 τα *«[[24 Πρελούδια του Σοπέν]]»* (γαλλικά: *«Les 24 préludes de Chopin»*) και το 2000 την *«Κραυγή της Άνοιξης»* (γαλλικά:  *«Sacre du printemps»*). Το 2007, με ομοσπονδιακή και επαρχιακή επιχορήγηση ύψους περίπου δυο εκατομμυρίων καναδικών δολαρίων, η *«Compagnie Marie Chouinard»* αποκτά το κτίριο της παλιάς βιβλιοθήκης της συνοικίας Πλατώ Μον-Ρουαγιάλ ώστε να στεγαστούν οι αίθουσες χορού της εταιρείας. Παράλληλα, διετέλεσε μέλος της επιτροπής εικαστικών τεχνών της *«Société des auteurs et compositeurs dramatiques Canada»* (SACD) (μτφ. *«Εταιρεία των δραματουργών και εικαστικών παραγωγών του Καναδά»*). Το 2016, διορίστηκε, με τετραετή θητεία από το 2016 έως το 2020, διευθύντρια στον τομέα του χορού στην Μπιενάλε της Βενετίας.

## Κύριες χορογραφίες
* 1978 : Cristallisation (μτφ. *Κρυστάλλωση*)
* 1982 : Marie chien noir
* 1990 : Les Trous du ciel
* 1993 : Le Sacre du printemps (μτφ. *Ιεροτελεστία της Άνοιξης*)
* 1994 : Prélude à l'après-midi d'un faune (μτφ. *Πρελούδια για το απόγευμα ενός κυνηγιού*)
* 1996 : L’Amande et le diamant
* 1998 : Les Solos 1978-1998
* 1998 : Étude poignante
* 1998 : Humanitas
* 1999 : Les 24 préludes de Chopin (μτφ. *24 Πρελούδια του Σοπέν*)
* 2000 : Le Cri du monde
* 2002 : Étude #1, Des feux dans la nuit
* 2004 : Chorale (μτφ. *Χορευτικό*)
* 2005 : Mouvements
* 2006 : bODY_rEMIX/les_vARIATIONS_gOLDBERG
* 2008 : Orphée et Eurydice (μτφ. *Ορφέας και Ευρυδίκη*)
* 2009 : gloires du matin
* 2008 : Le nombre d'or (LIVE)
* 2016 : soft Virtuosity, still humid, on the edge
* 2017 : Le Jardin des délices (μτφ. *Ο κήπος των επίγειων απολαύσεων*), μεταφορά του έργου του Ζερόμ Μπος.

## Παραπομπές


Κατηγορία:Καναδοί χορευτές
Κατηγορία:Καναδοί χορογράφοι
Κατηγορία:Αξιωματικοί του Τάγματος του Καναδά
Σοφία της Γαλλίας (1786-1787)

Η **Σοφία της Γαλλίας** (9 Ιουλίου 1786 - 19 Ιουνίου 1787) ήταν μια πριγκίπισσα της Γαλλίας, κόρη του Λουδοβίκου ΙΣΤ΄ της Γαλλίας και της Μαρίας Αντουανέττας. 
## Βιογραφία
Η *Σοφία Ελένη Βεατρίκη* γεννήθηκε στο Ανάκτορο των Βερσαλλιών. Ήταν η μικρότερη από τα τέσσερα παιδιά του Λουδοβίκου ΙΣΤ΄ και της Μαρίας Αντουανέττας. Αν και η Σοφία είχε γεννηθεί αρκετά μεγάλη , η εύθραυστη υγεία της δοκιμάστηκε από τη φυματίωση. Πέθανε στις Βερσαλλίες, αφού υπέφερε πέντε ή έξι ημέρες από σπασμούς.  Ήταν μόλις έντεκα μηνών.

Ο θάνατός της έφερε μεγάλη θλίψη στους γονείς της. Όταν ο θετός αδερφός της Μαρίας Αντουανέττας, Ιωσήφ Ουέμπερ,  προσπάθησε να την παρηγορήσει λέγοντάς της ότι η Σοφία ήταν πολύ μικρή και η Μαρία Αντουανέττα δεν είχε δεθεί πολύ μαζί της, η θλιμμένη μητέρα υποτίθεται ότι είπε: "*Μην ξεχνάς ότι θα ήταν φίλη μου*". Αυτό είχε πει και στη γέννηση της μεγαλύτερης αδερφής της Σοφίας, Μαρίας Θηρεσίας. Η Σοφία θάφτηκε στο νεκροταφείο των Βασιλέων της Γαλλίας, πέντε χιλιόμετρα βόρεια του Παρισιού.

## Πρόγονοι





## Παραπομπές


Κατηγορία:Πριγκίπισσες της Γαλλίας
4-βινυλοφαινόλη

Η **4-βινυλοφαινόλη**  (αγγλικά *4-vinylphenol*) είναι αρωματική οργανική χημική ένωση, που περιέχει άνθρακα, υδρογόνο και οξυγόνο, με μοριακό τύπο **[[C8H8O|C<sub>8</sub>H<sub>8</sub>O]]**, Πιο συγκεκριμένα, είναι μια «θυγατρική» φαινόλη που βρίσκεται στο κρασί και στη μπύρα. Παράγεται από την αλλοίωση της μαγιάς *[[Βρεττανμύκητας|Brettanomyces]]*. Όταν φθάνει σε συγκεντρώσεις μεγαλύτερες από τα αισθητήρια όριο, μπορεί να δώσει αρώματα κρασιού,  που περιγράφονται ως «υπόβαθρο», αλλά χρησιμοποιήθηκε επίσης για την παραγωγή φαρμάκων, εμποτισμό επιδέσμων και άλλων προϊόντων. Στο κρασί, η 4-βινυλοφαινόλη μπορεί να αντιδράσει με άλλα μόρια, όπως οι ανθοκυανιδίνες, παράγοντας νέες χημικές ενώσεις. Στα λευκά κρασιά,οι βινυλοφαινόλες είναι κυρίαρχες (4-βινυλοφαινόλη 70-1.150&nbsp;µg/l και 4-βινυλογουαιακόλη 10-490&nbsp;µg/l, ενώ στα κόκκινα κρασιά αντίστοιχα κυρίαρχες είναι οι αιθυλοφαινόλες [Et(C6H4)OH].

## Βιοχημεία
αριστερά|μικρογραφία|Η μετατροπή του π-κουμαρικού οξέος σε 4-αιθυλοφαινόλη από τους βρεττανομύκητες, μέσω 4-βινυλοφαινόλης.
Η 4-αιθυλοφαινόλη, που παράγεται από παρακουμαρικό οξύ, ως πρόδρομη ένωση,  μέσω του ενζύμου αποκαρβοξυλάση του κινναμικού οξέος. Η ενδιάμεσα σχηματιζόμενη 4-βινυλοφαινόλη μπορεί να αναχθεί περαιτέρω, σε 4-αιθυλοφαινόλη, από το ένζυμο αναγωγάση βινυλοφαινόλης.Το παρακουμαρικό οξύ μερικές φορές προστίθεται σε μικροβιολογικά μέσα ενημέρωσης, και επιτρέπει την ταυτοποίηση των βρεττανομυκήτων από την οσμή.

## Δείτε επίσης
* 4-αιθυλογουαιακόλη
* Μαγιά και οινοποίηση
* Λάθος κρασί
* Οινοχημεία
* Πολυ-4-βινυλοφαινόλη (polyvinylphenol ή PVP), που είναι πλαστικό δομικά παρόμοιο με το πολυστυρόλιο.

## Πηγές

* Παπαγεωργίου Β.Π., “Εφαρμοσμένη Οργανική Χημεία: Κυκλικές Ενώσεις”, Εκδόσεις Παρατηρητής, Θεσσαλονίκη 1986.
* Speight J. G., “Chemical and Process Design Handbook”, McGraw-Hill, 2002 
* Ηλεκτρονική Εγκυκλοπαίδεια “Επιστήμη & Ζωή” 
* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

## Εξωτερικοί σύνδεσμοι
* Τοξικότητα 4-αιθυλοφαινόλης με στοματική λήψη

## Παραπομπές


Κατηγορία:C8
Κατηγορία:Φαινόλες
Έμβλημα της Σοβιετικής Σοσιαλιστικής Δημοκρατίας του Ουζμπεκιστάν

Το **Έμβλημα της Σοβιετικής Σοσιαλιστικής Δημοκρατίας του Ουζμπεκιστάν**, εγκρίθηκε στις 14 Φεβρουαρίου 1937 από την Σοβιετική Σοσιαλιστική Δημοκρατία το Ουζμπεκιστάν. Το έμβλημα βασίζεται σε αυτό Σοβιετικής Ένωσης. Δείχνει σύμβολα της γεωργίας (δρεπάνι, βαμβάκι και σιτάρι) και τη βαριά βιομηχανία (σφυρί). Ο ήλιος που ανατέλλει πάνω από τον χάρτη της Σοβιετικής Κεντρικής Ασίας, ενώ το πεντάκτινο κόκκινο αστέρι συμβολίζει την "σοσιαλιστική επανάσταση και στις πέντε ηπείρους".

Οι κορδέλες φέρουν το κρατικό σύνθημα της Σοβιετικής Ένωσης ("Προλετάριοι όλου του κόσμου, ενωθείτε!") στα ρωσικά και στα ουζμπεκικά. Στα ουζμπεκικά, η επιγραφή είναι η "**Бутун дунё пролетарлари, бирлашингиз!**" (στην σημερινή λατινική γραφή της Ουζμπεκικής: "*Butun dunyo proletarlari, birlashingiz!*").

Το ακρωνύμιο της ΣΣΔ του Ουζμπεκιστάν εμφανίζεται μόνο στο Ουζμπεκικό αλφάβητο. 

Η Αυτόνομη Σοβιετική Σοσιαλιστική Δημοκρατία Καρακαλπάκ χρησιμοποίησε μια παραλλαγή του εμβλήματος, με το κρατικό σύνθημα στα Καρακαλπακικά και τα Ουζμπεκικά και με το ακρωνύμιο της δημοκρατίας.

Η προηγούμενη έκδοση του εμβλήματος, από το 1947 μέχρι τα τέλη της δεκαετίας του 1970, είχε ένα ασημένιο σφυροδρέπανο πριν το έμβλημα τροποποιηθεί και το σφυροδρέπανο γίνει χρυσό.

Το έμβλημα άλλαξε το 1992 στο σημερινό Έμβλημα του Ουζμπεκιστάν, το οποίο διατηρεί πολλά μέρη του παλαιού εμβλήματος επί Σοβιετικής εποχής. 

## Παραπομπές


Κατηγορία:Εθνόσημα της Σοβιετικής Ένωσης
Κατηγορία:Εθνικά σύμβολα του Ουζμπεκιστάν
Πρωτάθλημα ποδοσφαίρου Ρωσικής Αυτοκρατορίας

Το **Πρωτάθλημα Ρωσικής Αυτοκρατορίας στο ποδόσφαιρο** (ρωσικά: Чемпионат Российской империи по футболу) ήταν ποδοσφαιρική διοργάνωση στη Ρωσική Αυτοκρατορία. Διήρκησε μόλις δύο αγωνιστηκές περιόδους υπό την αιγίδα της Πανρωσικής Ποδοσφαιρικής Ένωσης (ВФС).

## Ιστορία
Επισήμως θεωρείται ότι διεξήχθη μόνο το πρωτάθλημα του 1912. Το πρωτάθλημα του 1913, σύμφωνα με την απόφαση της Πανρωσικής Ποδοσφαιρικής Ένωσης, θεωρήθηκε ανεπίσημο.

## Τρόπος διεξαγωγής
Τα πρωταθλήματα διεξάγονταν ετησίως στο φθινοπορινό τμήμα της αγωνιστικής περιόδου, ενώ όλοι οι αγώνες ήταν νοκ-άουτ. Στη διοργάνωση συμμετείχαν επίλεκτες ομάδες πόλεων.

## Τελικοί
### Υπόμνημα

## Επιδόσεις

## Παραπομπές


## Περαιτέρω μελέτη
* Внуков В. Чемпионаты России и СССР 1912-1935. — 2-е, доп. и исп.. — Чебоксары: Самиздат, 1999. — 76 с.

Κατηγορία:Ρωσική Αυτοκρατορία
Μικροσεισμός

**Μικροσεισμός** λέγεται ο πολύ χαμηλής έντασης σεισμός ο οποίος μπορεί να είναι 2,0 Ρίχτερ ή λιγότερο σε μέγεθος. Είναι πολύ σπάνια αισθητός μακρύτερα από 8 χιλιόμέτρα από το επίκεντρο της δόνησης. Εκτός από να έχει φυσικά τεκτονικά αίτια, μπορεί να θεωρηθεί αποτέλεσμα υπόγειας πυρηνικής δοκιμής ή ακόμη και από μεγάλες εκρήξεις συμβατικών εκρηκτικών σε εκσκαφές. Συνήθως δεν προκαλεί απώλειες από ζωές ή καταστροφές κτιρίων και πολύ σπάνια τον αισθάνεται ο άνθρωπος.

Μικροσεισμοί συμβαίνουν συχνά κοντά σε ηφαίστεια καθώς πλησιάζει η έκρηξή τους και σε ορισμένες περιοχές εκμετάλλευσης για τη γεωθερμική ενέργεια, όπως κοντά στο Geyserville στη βόρεια Καλιφόρνια.

## Παραπομπές


Κατηγορία:Τεκτονική
Κατηγορία:Σεισμολογία
Ποδοσφαιρική Ομοσπονδία Ουζμπεκιστάν

Η **Ποδοσφαιρική Ομοσπονδία Ουζμπεκιστάν** (ουζμπεκικά: *Oʻzbekiston Futbol Assotsiatsiyasi*, ρωσικά: Футбольная ассоциация Узбекистана, αγγλικά: *Uzbekistan Football Association*, UFA) είναι το ανώτατο διοικητικό όργανο όσον αφορά το άθλημα του ποδοσφαίρου στο Ουζμπεκιστάν. Εδρεύει στην Τασκένδη. Είναι μέλος της FIFA και της AFC από το 1994. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Ουζμπεκιστάν.

Τα επαγγελματικά πρωταθλήματα της χώρας διοργανόνωνται από την Ένωση Επαγγελματικού Ποδοσφαίρου Ουζμπεκιστάν (ПФЛ) υπό την εποπτεία της Ποδοσφαιρικής Ομοσπονδίας Ουζμπεκιστάν.

## Ιστορία
Η Ομοσπονδία Ποδοσφαίρου Ουζμπεκιστάν (ουζμπεκικά: *Oʻzbekiston Futbol Federatsiyasi*, ρωσικά: Федерацией футбола Узбекистана, αγγλικά: Uzbekistan Football Federation, UFF) ιδρύθηκε το 1946, ενώ το Ουζμπεκιστάν ήταν ακόμα υπό σοβιετική κυριαρχία και από το 1994 είναι μέλος της Διεθνούς Ποδοσφαιρικής Ομοσπονδίας (FIFA) και της Ασιατικής Συνομοσπονδίας Ποδοσφαίρου (AFC).

Στις 7 Ιανουαρίου του 2013, σε τελετή στην Ζυρίχη της Ελβετίας, η Ποδοσφαιρική Ομοσπονδία Ουζμπεκιστάν τιμήθηκε με το *FIFA Fair Play Award* από τη FIFA. Η Ποδοσφαιρική Ομοσπονδία Ουζμπεκιστάν πήρε επίσης την πρώτη θέση στο *Fair Play* της AFC το 2012. Το 2017 μετονομάστηκε σε Ποδοσφαιρική Ομοσπονδία Ουζμπεκιστάν (ουζμπεκικά: *Oʻzbekiston Futbol Assotsiatsiyasi*, ρωσικά: Футбольная ассоциация Узбекистана, αγγλικά: *Uzbekistan Football Association*, UFA).

## Βραβεύσεις
Τα Γκαλά Βραβείων της Ποδοσφαιρικής Ομοσπονδίας Ουζμπεκιστάν είναι μια τελετή απονομής που διοργανώνεται από την ομοσπονδία. Η εναρκτήρια τελετή πραγματοποιείται τον Φεβρουάριο ή τον Μάρτιο κάθε έτους. Η τελετή απονομής του 2015 πραγματοποιήθηκε στις 20 Φεβρουαρίου του 2013. Η τελετή απονομής του 2015 πραγματοποιήθηκε στις 4 Μαρτίου του 2016.

## Παραπομπές


## Eξωτερικοί σύνδεσμοι
* 

Ουζμπεκισταν
Κατηγορία:Ποδόσφαιρο στο Ουζμπεκιστάν
Θειούχος άργυρος

Ο **θειούχος άργυρος** () είναι το σουλφίδιο του αργύρου. Χρησιμεύει ως φωτοευαίσθητη ουσία στην φωτογραφία.

## Ιδιότητες
Αυτό το πυκνό μαύρο στερεό αποτελεί το θόλωμα που σχηματίζεται με την πάροδο του χρόνου στα ασημικά και σε άλλα αργυρά αντικείμενα. Ο θειούχος άργυρος είναι αδιάλυτος σε όλους τους διαλύτες, αλλά αποσυντίθεται από ισχυρά οξέα. Ο θειούχος άργυρος είναι μια ιοντική ένωση, καθώς αποτελείται από άργυρο (ηλεκτραρνητικότητας 1,98) και θείο (με ηλεκτραρνητικότητα 2,58). Είναι ένα συστατικό της κλασικής ποιοτικής ανόργανης ανάλυσης. Όταν σχηματίζεται σε ηλεκτρικές επαφές που λειτουργούν σε ατμόσφαιρα πλούσια σε υδρόθειο, μπορούν να σχηματιστούν μεγάλα νήματα γνωστά ως νηματίδια αργύρου (silver whiskers). 

Η αποσύνθεση ξύλινων θαμμένων μπαούλων σε βυθισμένες γαλέρες μπορεί να δώσουν τα απαιτούμενα θειούχα ιόντα σε συγκεκριμένα βακτήρια που τα καταναλώνουν για να παραγάγουν αέριο υδρόθειο. Όταν συνδυαστεί με άργυρο το αέριο υδρόθειο δημιουργεί μια στρώση μαύρου θειούχου αργύρου στον άργυρο, που προστατεύει τον εσωτερικό άργυρο από παραπέρα μετατροπή σε θειούχο άργυρο.

## Δομή
Τρεις μορφές είναι γνωστές: μονόκλινος ακανθίτης (β-μορφής), σταθερός κάτω από 179&nbsp;°C, χωροκεντρωμένος κυβικός που ονομάζεται αργυρίτης (argentite) (α-μορφής), σταθερός πάνω από 180&nbsp;°C, και εδροκεντρωμένος κυβικός υψηλής θερμοκρασίας (γ-μορφής) σταθερός πάνω από 586&nbsp;°C. Οι μορφές υψηλότερης θερμοκρασίας είναι ηλεκτρικοί αγωγοί. Βρίσκεται στη φύση ως ορυκτό σχετικά χαμηλής θερμοκρασίας ακανθίτη. Ο ακανθίτης είναι ένα σημαντικό μετάλλευμα του αργύρου. Στη μονόκλινη μορφή ακανθίτη υπάρχουν δύο κρυσταλλογραφικά διακριτά άτομα αργύρου με δύο και τρία κοντινά γειτονικά άτομα άνθρακα αντίστοιχα. Το όνομα αργυρίτης αναφέρεται σε κυβική μορφή, η οποία, λόγω της αστάθειας σε "κανονικές" θερμοκρασίες, βρίσκεται με τη μορφή της ψευδομόρφωσης (pseudomorphosis) του ακανθίτη.

## Παραπομπές


## Εξωτερικοί σύνδεσμοι
Tarnishing of Silver: A Short Review  V&A Conservation Journal

Κατηγορία:Σουλφίδια
Κατηγορία:Ενώσεις αργύρου
Ταξιάρχης Νάξου

Με την ονομασία **Ταξιάρχης Νάξου** μπορεί να αναφέρονται

* Ταξιάρχης Νάξου (οικισμός)
* Ιερός Ναός Ταξιάρχη (Μονοίτσια Νάξου)
Τόμας Πέιν

Ο **Τόμας Πέιν** (, 9 Φεβρουαρίου 1737 - 8 Ιουνίου 1809) ήταν Αγγλοαμερικανος πολιτικός ακτιβιστής, φιλόσοφος, πολιτικός θεωρητικός και υποστηρικτής της Αμερικανικής Επανάστασης. Ως συντάκτης των δύο πιο επιδραστικών φυλλαδίων κατά την έναρξη της Αμερικανικής Επανάστασης, ενέπνευσε τους αντάρτες το 1776 να κηρύξουν ανεξαρτησία από τη Μεγάλη Βρετανία. Οι ιδέες του αντικατοπτρίζουν τη ρητορική για διακρατικά ανθρώπινα δικαιώματα της εποχής του Διαφωτισμού.

Γεννημένος στο Thetford της Αγγλίας, στην κομητεία του Νόρφολκ, ο Πέιν μετανάστευσε στις βρετανικές αποικίες της Αμερικής το 1774 με τη βοήθεια του Βενιαμίν Φραγκλίνου, φθάνοντας ακριβώς τη στιγμή για να συμμετάσχουν στην Αμερικανική Επανάσταση. Σχεδόν κάθε επαναστάτης διάβασε (ή παρακολούθησε την ανάγνωση) του δυνατού φυλλαδίου του «*Κοινή Λογική*» (*Common Sense*, 1776), τηρουμένων των αναλογιών μπεστ-σέλερ. Ο Αμερικάνικος τίτλος αποκρυστάλλωνε την επαναστατική απαίτηση για ανεξαρτησία από τη Μεγάλη Βρετανία. Το έργο του «*Η Αμερικανική κρίση*» (*The American Crisis*, 1776-1783) ήταν μια σειρά προεπαναστατικών φυλλαδίων. Η «Κοινή Λογική» ήταν τόσο επιδραστική ώστε ο Τζων Άνταμς είπε, «Χωρίς την πένα του συγγραφέα της Κοινής Λογικής, το ξίφος του Ουάσινγκτον θα είχε υψωθεί μάταια.

Ο Πέιν έζησε στη Γαλλία το μεγαλύτερο διάστημα της δεκαετίας του 1790, συμμετέχοντας ενεργά στη Γαλλική Επανάσταση. Έγραψε τα «*Δικαιώματα του Ανθρώπου* (*Rights of Man*, 1791), εν μέρει σαν υπεράσπιση της Γαλλικής Επανάστασης από τους επικριτές της. Οι επιθέσεις του ενάντια στον βρετανό συγγραφέα Έντμουντ Μπερκ τον οδήγησε σε δίκη και ερήμην καταδίκη το 1792 για το αδίκημα της συκοφαντικής δυσφήμισης. Το 1792, αν και δεν μιλούσε γαλλικά, εξελέγη στη Γαλλική Εθνοσυνέλευση. Οι Γιρονδίνοι τον θεωρούσαν σύμμαχο. Κατά συνέπεια, οι Ορεινοί, ειδικά ο Ροβεσπιέρος, τον θεωρούσαν εχθρό.

Τον Δεκέμβριο του 1793 συνελήφθη και φυλακίστηκε στο Παρίσι, και απελευθερώθηκε το 1794. Έγινε διαβόητος λόγω της μπροσούρας του «*Η Εποχή της Λογικής*» (*The Age of Reason*, 1793-1794), στην οποία υποστήριξε ότι ο Ντεϊσμός προωθεί τη λογική και την ελεύθερη σκέψη, τασσόμενος κατά της θεσμοθετημένης θρησκείας γενικά και του Χριστιανικού δόγματος ειδικότερα. Έγραψε επίσης το φυλλάδιο «*Αγροτική Δικαιοσύνη*» (*Agrarian Justice*, 1795), συζητώντας την προέλευση της ιδιοκτησίας, και εισήγαγε την έννοια του ελάχιστου εγγυημένου εισοδήματος. Το 1802 επέστρεψε στις ΗΠΑ όπου και πέθανε στις 8 Ιουνίου του 1809. Μόνο έξι άτομα παρακολούθησαν την κηδεία του, καθώς είχε εξοστρακιστεί για γελοιοποίηση του Χριστιανισμού.

## Παραπομπές


## Εξωτερικοί σύνδεσμοι

Κατηγορία:Άγγλοι φιλόσοφοι
Κατηγορία:Άγγλοι δοκιμιογράφοι
Κατηγορία:Άγγλοι δημοσιογράφοι
Κατηγορία:Άγγλοι ακτιβιστές
Κατηγορία:Αμερικανοί φιλόσοφοι
Κατηγορία:Αμερικανοί δοκιμιογράφοι
Κατηγορία:Αμερικανοί δημοσιογράφοι
Κατηγορία:Αμερικανοί ακτιβιστές
Κατηγορία:Πολιτικοί φιλόσοφοι
Κατηγορία:Αμερικανική Επανάσταση
Κατηγορία:Γαλλική Επανάσταση
Κατηγορία:Επικριτές του Χριστιανισμού
Κατάλογος των πιο απομακρυσμένων αστρονομικών αντικειμένων

Ο παρών **κατάλογος των πιο απομακρυσμένων αστρονομικών αντικειμένων** παραθέτει τα ουράνια σώματα τα οποία βρίσκονται σε εξαιρετικά μακρινές αποστάσεις από την Γη. Οι αποστάσεις αυτές σχεδόν πάντα -με την εξαίρεση των κοντινών γαλαξιών- μετρώνται εξετάζοντας την κοσμολογική μετατόπιση προς το ερυθρό του φωτός τους.  Από την φύση τους, τα πολύ μακρινά αντικείμενα είναι εξαιρετικά αμυδρά και η μέτρηση των αποστάσεων τους δύσκολη και ευάλωτη σε σφάλματα. Μια σημαντική διαφοροποίηση ως προς την τεχνική μέτρησης, είναι η φασματοσκοπική και η φωτομετρική ανάλυση της μετατόπισης προς το ερυθρό.  Η φασματοσκοπική μέθοδος θεωρείται πιο αξιόπιστη και ακριβής, από την άποψη ότι οι φωτομετρικές μετρήσεις είναι πιο εύκολο να είναι λανθασμένες ειδικά σε ότι αφορά τις χαμηλές πηγές μετατόπισης με ασυνήθιστα φάσματα. Για τον λόγο αυτό, η επιβεβαίωση μέσω φασματοσκοπικής ανάλυσης θεωρείται απαραίτητη ώστε η απόσταση ενός αντικειμένου να θεωρηθεί ως ισχύουσα αντί απλά ως υποψήφια βάσει της φωτομετρίας.

## Τα πιο μακρινά αντικείμενα
1 Gly = 1 δισεκατομμύριο έτη φωτός.

## Τα πιο μακρινά αντικείμενο ανά τύπο
1 Gly = 1 δισεκατομμύριο έτη φωτός.

## Χρονολόγιο μετρήσεων
Τα πλέον μακρινά αντικείμενα κατά την εποχή όπου διαπιστώθηκε η απόσταση τους (όχι απαραίτητα την εποχή όπου ανακαλύφθηκε το ίδιο το αντικείμενο).

## Τα πιο μακρινά αντικείμενα ανά έτος ανακάλυψης
Αστρονομικά αντικείμενα που ανακαλύφθηκαν χωρίς να διαπιστωθεί η απόσταση τους.




*

## Παραπομπές


Κατηγορία:Αστρονομικοί κατάλογοι
Γαληψός

thumb|right|350px|Η Γαληψός εντός της περιοχής της Ηδωνίδας.

Η **Γαληψός** ήταν αρχαία ελληνική πόλη ευρισκόμενη εντός της περιοχής της Ηδωνίδας στη Θράκη και αργότερα στη Μακεδονία. Ευρισκόταν στα ανατολικά της Φάγρης και σε απόσταση περίπου 17 χλμ. από την Αμφίπολη. Ανήκε στη Συμμαχία της Δήλου, ενώ ιδρύθηκε ως αποικία της Θάσου. Έπειτα από την κατάκτηση της Αμφίπολης, κατελήφθη από τον Βρασίδα το 424 π.Χ., ωστόσο ανακατελήφθη από τον Κλέωνα το 423. Ο Περσέας της Μακεδονίας, διαφεύγοντας των Ρωμαίων οι οποίοι τον είχαν νικήσει στην Πύδνα, έπλευσε ως τις εκβολές του Στρυμόνα, και με κατεύθυνση τη Γαληψό, παραμένοντας εκεί προτού μετακινηθεί προς τη Σαμοθράκη.

## Παραπομπές


Κατηγορία:Εγκαταλελειμμένοι οικισμοί στην Ελλάδα
Κατηγορία:Αρχαίες ελληνικές αποικίες στη Χαλκιδική
Κατηγορία:Αποικίες της Θάσου
Τοπικό Διαστρικό Νέφος

[μικρογραφία|200px|Χάρτης όπου αναπαρίσταται ο [Ήλιος να βρίσκεται κοντά στο άκρο του Τοπικού Διαστρικού Νέφους και του Άλφα του Κενταύρου, περίπου 4 έτη φωτός από το γειτονικό σύμπλεγμα του νέφους G]]

Το **Τοπικό Διαστρικό Νέφος** (αγγλικά: *Local Interstellar Cloud* ή *LIC*), είναι το διαστρικό νέφος το οποίο εκτείνεται σε απόσταση περίπου 30 ετών φωτός (9,2 παρσέκ) και εντός του κινείται το Ηλιακό Σύστημα στο οποίο βρίσκεται η Γη. Είναι άγνωστο εάν ο Ήλιος βρίσκεται εντός του νέφους ή εντός της περιοχής όπου το νέφος αλληλεπιδρά με το γειτονικό νέφος G.

## Δομή
Η δομή εντός της οποίας βρίσκεται το Ηλιακό Σύστημα ονομάζεται Τοπική Φυσαλίδα, μια περιοχή χαμηλής πυκνότητας του γαλαξιακού διαστρικού μέσου. Εντός της περιοχής της φυσαλίδας βρίσκεται το Τοπικό Διαστρικό Νέφος, μια περιοχή η οποία διαθέτει υψηλότερη πυκνότητα υδρογόνου. Ο Ήλιος βρίσκεται κοντά στην άκρη του νέφους, και εκτιμάται πως βρέθηκε εκεί κάποια στιγμή μεταξύ 44.000 και 150.000 έτη πριν, ενώ θεωρείται πως θα παραμείνει στην περιοχή για άλλα 10.000 με 20.000 έτη.

Το νέφος έχει θερμοκρασία περίπου 6.730 °C (7.000 K, 12.140 °F), η οποία είναι παρόμοια με την επιφάνεια του Ήλιου. Ωστόσο η θερμοχωρητικότητα του είναι πολύ χαμηλή καθώς έχει χαμηλή πυκνότητα (4.9/cu in).

Το νέφος κατευθύνεται προς τα έξω με κατεύθυνση τον σύνδεσμο Σκορπιού-Κενταύρου, ο οποίος είναι αστρικός σύνδεσμος εντός του οποίου σχηματίζονται νέοι αστέρες.

## Αλληλεπίδραση με το ηλιακό μαγνητικό πεδίο
Το 2009, η εξέταση των δεδομένων από την διαστημοσυσκευή Βόγιατζερ ''2'' υποδήλωσε πως η μαγνητική ισχύς του τοπικού νέφους ήταν πολύ μεγαλύτερη από ότι αναμενόταν, στα 370 με 550 πίκο τέσλα (pT), με τις προηγούμενες εκτιμήσεις να είναι 180 με 250 pT. Το χαρακτηριστικό αυτό πιθανώς εξηγεί το γιατί το νέφος αυτό εξακολουθεί να υπάρχει ακόμα παρά τις πιέσεις που του ασκούνται από τους ανέμους οι οποίοι απομάκρυναν την Τοπική Φυσαλίδα.

Η αλληλεπίδραση του νέφους με την Γη εμποδίζεται από τον ηλιακό άνεμο και το ηλιακό μαγνητικό πεδίο.

## Παραπομπές


## Δείτε επίσης
* Κατάλογος των κοντινότερων αστέρων

## Σχετική βιβλιογραφία

* "A Breeze from the Stars" , NASA Science
* "Voyager Makes an Interstellar Discovery" , NASA Science
* "Local Chimney and Superbubbles"
* 

Κατηγορία:Νεφελώματα
Κατηγορία:Ηλιακό Σύστημα
Ζώνη Γκουλντ

[μικρογραφία|300px|Το συγκρότημα νεφών [Ρο του Οφιούχου αποτελεί περιοχή σχηματισμού αστέρων στη Ζώνη Γκουλντ.]]

Η **Ζώνη Γκουλντ** αποτελεί ημιτελή δακτύλιο αστέρων στον Γαλαξία, και έχει έκταση 3.000 ετών φωτός, με κλίση προς το γαλαξιακό επίπεδο περίπου 16 με 20 μοίρες. Περιέχει πολλούς αστέρες τύπου ΟΒ και ενδεχομένως αποτελεί τον τοπικό σπειροειδή βραχίονα του Γαλαξία στον οποίο βρίσκεται ο Ήλιος, με τον Ήλιο να βρίσκεται σε απόσταση 325 ετών φωτός από το κέντρο του βραχίονα. Η ηλικία της ζώνης εκτιμάται σε 30 με 50 εκατομμύρια έτη, και άγνωστης προέλευσης. Το όνομα της προέρχεται από τον αμερικανό αστρονόμο Βενιαμίν Γκουλντ ο οποίος την περιέγραψε το 1879.

Εντός της ζώνης βρίσκονται οι αστέρες πολλών αστερισμών όπως παρακάτω:

Το τμήμα του Γαλαξία το οποίο είναι ορατό από τη Γη περνά μέσα από πολλούς από αυτούς τους αστερισμούς.

Οι περιοχές γέννησης των αστέρων που βρίσκονται σε αυτήν την περιοχή περιλαμβάνουν το νεφέλωμα του Ωρίωνα και τα μοριακά νέφη του Ωρίωνα, τον σύνδεσμο Σκορπιού-Κενταύρου, τον Κηφέα OB2, Περσέα OB2, και τα μοριακά νέφη του Ταύρου-Ηνιόχου. Το μοριακό νέφος του Όφεως στο οποίο βρίσκονται οι περιοχές σχηματισμού αστέρων W40 και Νότιος Όφις, περιλαμβάνεται συχνά στις μελέτες της Ζώνης του Γκουλντ, αλλά δεν αποτελεί καθιερωμένο τμήμα της ζώνης λόγω της μεγάλης αποστάσεως της.

Σύμφωνα με εκτίμηση του 2009 η Ζώνη Γκουλντ σχηματίστηκε 30 εκατομμύρια έτη πριν όταν μια ποσότητα σκοτεινής ύλης συγκρούστηκε με το μοριακό νέφος της περιοχής. Υπάρχουν επίσης στοιχεία για παρόμοιες ζώνες Γκουλντ σε άλλους γαλαξίες.

## Παραπομπές


## Εξωτερικοί σύνδεσμοι
* The Spitzer Gould Belt Survey
* Map of the Gould Belt
* 3D evolution of the Gould Belt
* Gould Belt - Astronoo

Κατηγορία:Γαλαξίας
Τοπική Φυσαλίδα

Η **Τοπική Φυσαλίδα** αποτελεί κοιλότητα στο διαστρικό μέσο (ISM) του βραχίονα του Ωρίωνα εντός του Γαλαξία. Εντός της φυσαλίδος περιέχονται μεταξύ άλλων, το Τοπικό Διαστρικό Νέφος εντός του οποίου βρίσκεται το Ηλιακό Σύστημα της Γης, και το νέφος G. Η φυσαλίδα έχει έκταση τουλάχιστον 300 ετών φωτός και η πυκνότητα υδρογόνου της είναι περίπου 0,05 άτομα/cm<sup>3</sup>, ή περίπου το 1/10 της μέσης τιμής του Γαλαξία (0,5 άτομα/cm3), και το 1/6 του Τοπικού Διαστρικού Νέφους (0,3 άτομα/cm3). Η θερμή διάχυση αερίων εντός της Τοπικής Φυσαλίδας εκπέμπει ακτίνες Χ.

Η πολύ αραιή συγκέντρωση του θερμού αερίου είναι αποτέλεσμα υπερκαινοφανούς αστέρα ο οποίος εξεράγει 10 με 20 εκατομμύρια έτη πριν. Αρχικά εκτιμήθηκε πως τα κατάλοιπα της έκρηξης αυτής ήταν ο αστέρας νετρονίων Γκέμινγκα, πάλσαρ το οποίο βρίσκεται στον αστερισμό των Διδύμων. Αργότερα όμως προτάθηκε πως πρόκειται για πολλαπλές εκρήξεις υπερκαινοφανών στην υποομάδα B1 των Πλειάδων.

## Περιγραφή
[μικρογραφία|250px|Τρισδιάστατη αναπαράσταση της Τοπικής Φυσαλίδας (λευκό) με τα γειτονικά [Μοριακό νέφος|μοριακά νέφη (πορφυρά) και τμήμα της φυσαλίδος Λουπ Α´ (κυανό).]]
Το Ηλιακό Σύστημα ταξιδεύει εντός της περιοχής στην οποία βρίσκεται η Τοπική Φυσαλίδα εδώ και 5 με 10 εκατομμύρια έτη. Η τωρινή θέση του είναι εντός του Τοπικού Διαστρικού Νέφους, μιας μικρής περιοχής η οποία διαθέτει μεγαλύτερη πυκνότητα σε σχέση με την συνήθη πυκνότητα της φυσαλίδος.

Η φυσαλίδα δεν έχει σφαιρικό σχήμα, αλλά ωοειδές ή ελλιπτικό, και γίνεται φαρδύτερη πάνω και κάτω από το γαλαξιακό πεδίο, κατά παρόμοια μορφή με αυτή της κλεψύδρας. Συνορεύει με άλλες φυσαλίδες χαμηλότερης πυκνότητας, κυρίως τη φυσαλίδα Λουπ Α´ η οποία δημιουργήθηκε σε απόσταση 500 εκατομμυρίων ετών φωτός από τον Ήλιο και στην οποία βρίσκεται ο αστέρας Αντάρης (γνωστός και ως Άλφα του Σκορπιού). Η φυσαλίδα Λουπ Α´ ενώνεται με την Τοπική Φυσαλίδα μέσω σηρράγγων στο διαστρικό μέσο.

## Παρατηρήσεις
Από τον Φεβρουάριο του 2003 έως τον Απρίλιο του 2008, το διαστημικό παρατηρητήριο Cosmic Hot Interstellar Plasma Spectrometer (CHIPS ή CHIPSat, *Κοσμικός Φασματογράφος Θερμού Διαστρικού Πλάσματος*) εξέτασε το θερμό αέριο εντός της Τοπικής Φυσαλίδος. Η φυσαλίδα αποτέλεσε επίσης αντικείμενο έρευνας για την αποστολή Extreme Ultraviolet Explorer (*Εξερευνητής Ακραίας Υπεριώδους Ακτινοβολίας*) της περιόδου 1992–2001.

## Δείτε επίσης
* Κατάλογος των κοντινότερων αστέρων

## Παραπομπές


## Σχετική βιβλιογραφία
* 
* 
* 
* 

## Εξωτερικοί σύνδεσμοι

* A 3D map of the Milky Way Galaxy and the Orion Arm

Κατηγορία:Γαλαξίας
Κατηγορία:Νεφελώματα
Νεοκαισάρεια

Η **Νεοκαισάρεια** () είναι πόλη στην ιστορική περιοχή του Πόντου, στη σημερινή επαρχία Τοκάτης, στη βόρεια Τουρκία. Διευθετήθηκε από πολλές αυτοκρατορίες, και κάποτε ήταν η πρωτεύουσα της επαρχίας.

## Ιστορία
Η Νεοκαισάρεια κυριαρχήθηκε από τις αυτοκρατορίες των Χετταίων, των Περσών, των Ελλήνων, των Ποντίων, των Ρωμαίων, των Βυζαντινών, των Δανισμενδίδων, των Σελτζούκων και των Οθωμανών. Ήταν πάντα ένα σημαντικό μέρος στη Μικρά Ασία λόγω της θέσης της, του κλίματος της και των παραγωγικών εδαφών της.

Ήταν γνωστή ως Κάβειρα στην ελληνιστική περίοδο. Ήταν μια από τις αγαπημένες κατοικίες του Μέγα Μιθριδάτη, ο οποίος έχτισε εκεί ένα παλάτι, και αργότερα του βασιλιά Πολέμονα Α΄ και των διαδόχων του.

Το 72 ή 71 π.Χ., κατά τη διάρκεια του Τρίτου Μιθριδατικού Πολέμου, έλαβε χώρα η μάχη των Καβείρων  και η πόλη πέρασε στους Ρωμαίους. Η πόλη ονομαζόταν Διοσπόλις, Σεβαστή και Νεοκαισάρεια κατά τη διάρκεια της Ρωμαϊκής περιόδου. Ο Πομπήιος την έκανε πόλη και της έδωσε το όνομα Διοπόλις, ενώ η Πυθοδωρίς, χήρα του Πολέμωνα, την έκανε πρωτεύουσά της και την ονόμασε Σεβαστή. Δεν είναι γνωστό ακριβώς πότε απέκτησε το όνομα Νεοκαισάρεια, που αναφέρεται για πρώτη φορά στον Πλίνιο, "Hist. Nat.", VI, III, 1, αλλά από τα νομίσματά , θα μπορούσε κανείς να υποθέσει ότι ήταν κατά τη διάρκεια της βασιλείας του Τιβέριου. Το 344 η πόλη καταστράφηκε ολοσχερώς από σεισμό. Η Νεοκαισάρεια εντάχθηκε στην Βυζαντινή Αυτοκρατορία όταν το Ρωμαϊκό κράτος διαιρέθηκε σε δύο μέρη το 395 μ.Χ. Έγινε άλλος ένα σεισμός αισθητός το 499, ο σεισμός της Νικόπολης το 499.

Κατά τη διάρκεια του Μεσαίωνα, οι Μουσουλμάνοι και οι Χριστιανοί ανταγωνίζονταν για την κατοχή της Νεοκαισάρειας και το 1068 ένας Σελτζούκος στρατηγός, ο Μελίκ-Γκαζί, του οποίου ο τάφος είναι ακόμα ορατός, την κατέλαβε και την λεηλάτησε. Όταν οι Σελτζούκοι εισέβαλαν στην Μικρά Ασία το 1067, η Νεοκαισάρεια κατακτήθηκε από τον Αφσίν Μπέη, έναν από τους διοικητές του Αλπ Αρσλάν. Οι Βυζαντινοί ανακατέλαβαν την περιοχή το 1068. Κατελήφθη από τον Αρτουκ Μπέη μετά τη Μάχη του Μαντζικέρτ, η Νεοκαισάρεια επέστρεψε ξανά στο Βυζάντιο το 1073. Η πόλη έγινε μέρος του βασιλείου του Ρουσέλ ντε Μπαγιέλ, ενός Νορμανδού μισθοφόρου που επαναστάτησε εναντίον της Βυζαντινής Αυτοκρατορίας και κυβέρνησε την πόλη μέχρι το 1075. Ο Μελίκ Γκιουμουστέκιν Αχμέτ Γκάζι, ιδρυτής των Δανισμενδίδων, ήταν ο επόμενος κατακτητής της Νεοκαισάρειας. Μετά την κατάκτηση, ο Γκάζι την έκανε πρωτεύουσα με το όνομα Νίξαρ.

## Παραπομπές



## Πηγές

*William Smith, Dictionary of Greek and Roman Geography (London, 1870), I, 462, II, 418, s. v. Cabira and Neocaesareia.
*Le Quien, Michel (1740). Oriens Christianus, in quatuor Patriarchatus digestus: quo exhibentur ecclesiæ, patriarchæ, cæterique præsules totius Orientis. Tomus primus: tres magnas complectens diœceses Ponti, Asiæ & Thraciæ, Patriarchatui Constantinopolitano subjectas (in Latin). Paris: Ex Typographia Regia. cols. 499–508. 
*CUINET, La Turquie d'Asie, I (Paris, 1892), 733-35.
*CUMONT, Studia Pontica

## Εξωτερικοί σύνδεσμοι
* 
*  


Κατηγορία:Πόντος
Κατηγορία:Ρωμαϊκοί αρχαιολογικοί τόποι στην Τουρκία
Κατηγορία:Καθολικές τιμητικές επισκοπές στην Ασία
Δορυφόροι γαλαξίες του Γαλαξία

Οι **δορυφόροι γαλαξίες του Γαλαξία** αποτελούνται από τους μικρότερους σε μέγεθος γαλαξίες οι οποίοι είναι βαρυτικά συνδεδεμένοι στον Γαλαξία αποτελώντας δορυφόρους του. Η συγκέντρωση των γαλαξιών αυτών μαζί με τον Γαλαξία αποτελούν υποομάδα της Τοπικής ομάδας γαλαξιών.

## Περιγραφή
Υπάρχουν περίπου 50 μικροί γαλαξίες οι οποίοι βρίσκονται σε απόσταση 420.000 παρσέκ (1,4 εκατομμύρια έτη φωτός) από τον Γαλαξία, χωρίς απαραίτητα να βρίσκονται όλοι σε τροχιά γύρω του. Οι μόνοι οι οποίοι είναι ορατοί δια γυμνού οφθαλμού είναι το Μεγάλο και το Μικρό Νέφος του Μαγγελάνου οι οποίοι είναι γνωστοί ως σχηματισμοί από την αρχαιότητα. Βάσει μετρήσεων του τηλεσκοπίου Χαμπλ το 2006, βρέθηκε πως τα νέφη του Μαγγελάνου ίσως κινούνται υπερβολικά γρήγορα για να βρίσκονται σε τροχιά γύρω από τον Γαλαξία. Στους εξακριβωμένους γαλαξίες που βρίσκονται πράγματα σε τροχιά γύρω από τον Γαλαξία, βρίσκεται ο Νάνος του Τοξότη Ελλειπτικός, με διάμετρο 2,6 κιλοπαρσέκ (8.500 έτη φωτός), περίπου το 1/5 του Γαλαξία.

Οι γαλαξίες οι οποίοι βρίσκονται σε τροχιά με απόσταση 1.000 έτη φωτός (310 παρσέκ) και λιγότερο από το άκρο του δίσκου του Γαλαξία είναι γενικά φτωχοί σε αέρια υδρογόνου σε σχέση με αυτούς που βρίσκονται πιο μακριά, καθώς το υδρογόνο απορροφάται από τον Γαλαξία.

Ο σφειροειδής γαλαξίας του Νάνου του Τοξότη σταδιακά απορροφάται από τον Γαλαξία και εκτιμάται πως η διαδικασία θα ολοκληρωθεί σε 100 εκατομμύρια έτη. Το Ρεύμα του Τοξότη αποτελεί συστοιχία αστέρων σε πολική τροχιά γύρω από τον Γαλαξία οι οποίοι έχουν αποσπαστεί από τον Νάνο του Τοξότη. Το Ρεύμα της Παρθένου αποτελεί ομάδα αστέρων τα οποία θεωρείται πως κάποτε ανήκαν σε κάποιον γαλαξία ο οποίος πλέον έχει απορροφηθεί από τον Γαλαξία.

## Διαδραστικός χάρτης

Image:Satellite_Galaxies.svg|frame|center|Δορυφόροι γαλαξίες του Γαλαξία (διαδραστικός χάρτης)

rect 289 219 352 251 Γαλαξίας
rect 319 252 380 281 Νάνος ελλειπτικός γαλαξίας του Τοξότη
rect 187 81 229 113 Νάνος γαλαξίας του Εξάντα
rect 168 273 249 318 Μεγάλο Νέφος του Μαγγελάνου
rect 229 326 288 368 Μικρό Νέφος του Μαγγελάνου
rect 297 376 352 407 Νάνος γαλαξίας του Γλύπτη
rect 183 446 234 476 Νάνος γαλαξίας της Καμίνου
rect 107 297 150 332 Νάνος της Τρόπιδος
rect 296 107 339 144 Νάνος του Βοώτη
rect 336 180 408 196 Μεγάλη Άρκτος Β´
rect 357 40 423 59 Μεγάλη Άρκτος Α´
rect 370 110 428 142 Νάνος γαλαξίας της Μικρής Άρκτου
rect 430 119 470 154 Νάνος γαλαξίας του Δράκωντος

desc bottom-left


## Δείτε επίσης
* Τοπική ομάδα γαλαξιών
* Κατάλογος πλησιέστερων γαλαξιών

## Παραπομπές


## Σχετική βιβλιογραφία
* 

Κατηγορία:Γαλαξίας
Κατηγορία:Τοπική ομάδα γαλαξιών
Divers Alert Network

Το **Divers Alert Network (DAN)** είναι μια ομάδα μη κερδοσκοπικών οργανώσεων αφιερωμένων στη βελτίωση της προστασίας κατάδυσης για όλους τους δύτες. Ιδρύθηκε το 1980 στο Ντάρχαμ, Βόρεια Καρολίνα, ΗΠΑ, στο πανεπιστήμιο του Duke και παρέχει 24ωρη τηλεφωνική ιατρική βοήθεια σχετική με την κατάδυση. Έκτοτε ο οργανισμός επεκτάθηκε σε παγκόσμιο επίπεδο και διαθέτει ανεξάρτητους περιφερειακούς οργανισμούς στη Βόρεια Αμερική, την Ευρώπη, την Ιαπωνία, την Ασία και τη Νότια Αφρική.

## Παραπομπές σημειώσεις



Κατηγορία:Μη κερδοσκοπικοί οργανισμοί
Κατηγορία:Καταδυτική ιατρική